
Innledning 


Alle norske raseklubber fikk i 2013 i oppgave av NKK å utarbeide en langsiktig 
rasespesifikk avlsstrategi (RAS) for sin rase. Hensikten er å definere og tydeliggjøre 
hva målene er for rasen og beskrive dette i et RAS-dokument. Dokumentet skal så 
fungere som et verktøy for å kartlegge avlsarbeidet og samtidig bidra til fremtidig 
avlsplanlegging slik at man bevarer funksjonelt friske hunder med rasetypiske trekk, 
jaktegenskaper og mentalitet. Dette dokumentet er første utgave av RAS for Russisk- 
Europeisk Laika (REL) i Norge. 


Forbundsstyret i Norske Elghundklubbers Forbund har gitt avlsutvalg/ kontaktutvalg 
for Laikarasene ansvaret for å utarbeide RAS dokumentet for Russisk-Europeisk 
Laika. Forbundsstyret har det overordnede ansvaret for RAS dokumentet og skal 
godkjenne denne og reviderte versjoner. 


REL i Norge er tallmessig en så liten populasjon at grunnlaget for å utarbeide en 
nasjonal RAS ikke er til stede. Derfor har det blitt utarbeidet RAS med fokus på 
populasjonen i Norge/ Sverige og Finland. 


Bakgrunnsmaterialet for arbeidet med RAS er hentet fra NKK Dogweb, SKK 
Avelsdata, FKK KoiraNet, Hittaalghund.se, Svenska Laikaklubben og Finska 
Laikaklubben. Statistikk for avlsarbeid er utarbeidet for perioden fra 01.01.2008 til 
31.12.2017. 10 års perioden er valgt i henhold til anbefaling i NKK sin veileder for 
rasespesifikk avlsstrategi, og for å forenkle arbeidet med å revidere RAS hvert 5. år. 
Noe informasjon vedrørende rasen kan være hentet utenom 10 års perioden, men 
dette er da kun for historisk interesse, og ikke myntet på avlsarbeid. 


Historikken vedrørende REL er fra følgende kilder: Rune B. Samuelsson/ Juho 
Perttola- «Nordliga Spetshundar», Den Finska Laikaklubbens- Suomen Laikajårjestö 
RY. «Venålåis-Eurooppalaisen Laikan Jalostuksen Tavoiteohjelma 2016 — 2017» og 
Vladimir Beregovoy- «Hunting Laika Breeds of Russia». 


Grunnet fokus på felles populasjon i Norge/ Sverige/ Finland, så påpekes viktigheten 
av å forholde seg til Mattilsynets gjeldende regler for innførsel/ utførsel av hund. 


RAS skal være et levende dokument som skal brukes aktivt av klubben, forbundet og 
oppdrettere. Statistikken skal oppdateres årlig og resultatene evalueres. Dette skal 
sikre kontinuitet i avlsarbeidet og med det avlsmessig fremgang. Selve RAS 
dokumentet skal revideres hvert 5. år. 


Utarbeidet av Lars Ø. Taugbøl 


Avlsråd for Russisk-Europeisk Laika, Norsk Laikaklubb. 
På vegne av Norske Elghundklubbers Forbund. 

Generelt 
Rasens historie; bakgrunn og utvikling 


Russisk-Europeisk Laika nedstammer fra laikaer som kom fra distriktene i og rundt Komi, 
Arkhangelsk og Perm. Laika- fra russisk «layat», betyr «den som skjeller», og er en 
fellebetegnelse som dekker en rekke varianter av denne hundetypen. 


Man mener at de såkalte komihundene oppsto som følge av komifolkets migrering mot vest, 
over Uralfjellene, der de bosatte seg i det området man i dag kjenner som Republikken Komi. 
På veien har trolig de opprinnelige hundene parret seg med ulike andre lokale laikaer og 
jakthunder, og smått om sent blitt til den komihunden som til slutt dannet grunnlaget for REL. 
Karelsk Bjørnehund er nært beslektet med REL, og har samme opprinnelse i komihunder. 


Rundt midten av 1800-tallet ble det økt interesse for tradisjonelle kulturer og verdier blant de 
øvre samfunnslag i Russland, og Fyrst Shirinsky-Shikhmatov ledet an i studiene av de 
forskjellige laikavariantene. Resultatet var at laikaene ble delt opp i 2 hovedgrupper, der 9 
undergrupper fikk en rasebeskrivning og navn etter folkegruppen de tilhørte. I 1895 utga 
Fyrst Shirinsky-Shikhmatov en bildebok vedrørende de nordlige spetsrasene (laikaene) i 
Russland. De første hundeutstillingene i Russland fant sted på begynnelsen av 1900-tallet, 
og jegerorganisasjonene gikk i spissen for utviklingen av laikarasene. På den Sovjetiske 
kynologiske konferansen i 1925, ble laikaene delt inn i følgende raser: Karelsk-Finsk, 
Karelsk, Syrjån(Komi), Vogul og Ostjak. I 1949 ble en annen Sovjetisk kynologisk konferanse 
avholdt, og der ble inndelingen gitt etter hva som fortsatt er gjeldende: Karelsk-Finsk, 
Russisk-Europeisk, Vestsibirsk og Østsibirsk, der de tre siste er anerkjent internasjonalt. 


Utenfor Moskva ble det anlagt en stor kennel, og her ble den Russisk-Europeiske Laikaen 
avlet frem til en relativt homogen type, delvis gjennom innavl av hunder fra Komi-republikken 
og Arkhangelsk, delvis ved innkrysning med Vestsibirsk Laika. En av stamhundene var den 
sort-hvite komihannen Muzgarom. Den ble parret med en vestsibirsk tispe kalt Pitjuuh. Et 
tilsvarende prosjekt i St. Petersburg var basert på hunder fra Arkhangelsk, der hannhunden 
Bublik I og sønnen Bublik II dannet grunnstammen. Til slutt ble hunder fra Moskva-kennelen 
parret med hunder fra St. Petersburg, og resultatet ble dagens Russisk-Europeiske Laika. 
Stamboka for rasen var åpen i perioden 1951-1966. 


Noen av de første dokumenterte laikaene i Norden var et antall Ostjaklaikaer (Vestsibirske 
Laikaer av Hantyskaya-type), som allerede i 1908 fikk en svensk standard. Noen av disse 
Ostjaklaikaene ble kjernen av det som i dag er Hålleforshund. Den mest kjente av disse 
hundene var tispa «Spanja», og regnes som Hålleforshundene sin stammeor. 


Den første renrasede Russisk-Europeiske Laika i Norden ble registrert i det Finske Kennel 
Klubbens register i 1975. Hannhundens navn var Noko (SF12559K/75). De neste importene 
var hannhunden Urman (SF12222B/77) og to tisper- Vajda (SF12221A/77) og Purga 
(SF09333X/78). Det første Russisk-Europeiske valpekullet i Norden ble født i Finland i 1978. 


Første REL med svensk reg.nr er 802007/80 Uhtuan Alta (T), Født: 29.01.1980. Far: 
SF12559K/75 Noko, Mor: SF9333X/78 Purga. 


Noko (H), SF12559K/75, er og registrert i NKK sitt register, men info vedrørende første REL 
som ble importert til Norge er mangelfull. Første kull som ble registrert i Norge var i 1985, 
Kulltt: 855252, Født: 26.04.1985. Avkom: 2 hannhunder og 2 tisper. Far: SF6548H/81 
Uhtuan Markis, Mor: SF10770B/83 Uhtuan Purga. Oppdretter: Mogens Totsås. 

Laikaen er en allsidig jakthund som i sitt hjemland skal kunne brukes til jakt på alt fra småvilt 
til storvilt og rovvilt. I Finland er det og en del som er jaktpremiert på skogsfugl. For mange 
Laikaeiere er det ønsket om noe mer enn en ren elghund som bidrar til rasevalget. 


Den Finska Laikaklubben ble dannet i 1981, den Svenska Laikaklubben i 1991 og den 
Norske Laikaklubben i 2007. Raseansvaret i Norge ligger hos Norske Elghundklubbers 
forbund og Norsk Laikaklubb fungerer som en interesseklubb for eiere av laikaer i Norge. 


Overordnet mål for rasen 


e Øke antall og interesse for REL som rase. 
e Øke fokus på jaktprøver og få fram hunder med god jaktlyst, godt rasetypisk søk og 
tidlig utvikling. 


Rasens populasjon 


Populasjonsstørrelse 

Det er her tatt med tall fra Norge, Sverige og Finland. Begrunnelsen er en veldig lav 
populasjon i Norge, og det er vanlig å hente inn hunder fra andre Skandinaviske land. Det er 
ikke registrert kull i Norge i 10-års perioden. Effektiv populasjonsstørrelse er beregnet uti fra 
registreringer i 10-års perioden, og hunder registrert i norsk, svensk eller finsk register teller 
kun en gang. Det er ikke registrert noen aktive oppdrettere i Norge, og samtlige REL 
registrert i Norge i perioden er importert. 


Reg.år | Norge. Sverige. Finland. Effektiv populasjon i 
Registrerte REL, | Registrerte REL, | Registrerte REL, | Norge/ Sverige/ 
inkl. inkl. inkl. Finland. 
dobbelregistrerte. | dobbelregistrerte. | dobbelregistrerte. | Dobbelregistrering 

trukket fra. 
2008 1 på 43 43 
2009 po 16 34 49 
2010 2 9 37 45 
2011 4 12 17 28 
2012 2 9 50 55 
2013 1 17 44 57 
2014 3 12 25 37 
2015 0 10 37 47 
2016 0 24 47 70 
2017 0 5 38 43 


Total populasjon i Norge/ Sverige/ Finland over 10-års perioden er 474. 


Gjennomsnittlig kullstørrelse 
Gjennomsnittlig kullstørrelse i Norge: Ikke beregnet! ingen registrerte kull i 10-års perioden. 


Gjennomsnittlig kullstørrelse i Sverige: 16 kull/ gjennomsnittlig kullstørrelse på 5.7 


Gjennomsnittlig kullstørrelse i Finland: 69 kull/ gjennomsnittlig kullstørrelse på 4.7 

Innavlsgrad 
Grad av innavl: 
Paring av en hund Innavls - 
med sine: prosent 
Foreldre 25% 
Søsken 25% 
Besteforeldre 12,5 % 
Tanter/onkler 12,5 % 
Halvsøsken 12,5 % 
Søskenbarn 6,25 % 

Kull reg.år Norge. Sverige. Finland. 
2008 - - 5.3% 
2009 - 2.2% 3.3% 
2010 - 4.3% 1.5% 
2011 - 0.0% 0.8% 
2012 - 3.7% 0.0% 
2013 - 2.6% 0.8% 
2014 - 0.0% 0.1% 
2015 - 0.0% 2.2% 
2016 - 0.6% 1.0% 
2017 - 0.0% 1.0% 

Gjennomsnitt N A 

2008-2017 - 1.5% 1.6% 


Beregnet med 5-generasjoners stamtavle i Sverige. Finland (FKK) bruker data opp til 8 
generasjoner- hvis det er tilgjengelig. Importerte hunder har som regel kun oppgitt 3 
generasjoner. NKK anbefaler at gjennomsnittlig innavlsgrad for rasen per år ikke bør 
overskride 2.5%. Økt innavl vil føre til lavere kullstørrelser, at det vanskeligere å få tispene 
drektige, og dertil flere begrensninger i framtidens avlsmateriale. 


Matadoravl 

NKKs anbefaling er at en hund ikke bør ha flere avkom enn tilsvarende 5 % av antall 
registrerte hunder i rasepopulasjonen i en 5 års-periode. Dersom dette inntreffer, kalles det 
matadoravl. Dette gjelder både for tisper og hannhunder. For den samlede populasjonen i 
Norge/ Sverige/ Finland vil det tilsi maksimalt 13 avkom pr hund (2013-2017). For å ha en 
balansert avl bør en ikke overskride 2% av valpeproduksjon under en generasjon eller 10 % 
av et års normal registrering. 


Merk: For små populasjoner er det viktig at nok hunder brukes i avl, og det bør ideelt sett 
være like mange tisper og hannhunder som blir brukt. Det er det som vil gi den største 
effektive populasjonsstørrelsen. På den måten vil rasens genmateriell bli utvidet, i 
motsetning til å begrense den, slik som skjer ved innavl/ matadoravl. 


Den Finska Laikaklubben, i samarbeid med FKK, anbefaler maks 4 kull eller 15 avkom- i 
forskjellige kombinasjoner- fra en enkelt REL i løpet av dens levetid. I utarbeidelse av 
matadorstatistikk er det brukt 13 etterkommere over 10års perioden som grunnlag. 

I Norge er det ikke grunnlag for å å beregne matadoravl. 


I Sverige: SE38135/2010 SILTAMIEHEN TAHMATASSU (T), født 2009, har 20 
etterkommere og 17 i 2. generasjon. 569193/2008 RUSKAPALON ZORAK (H), født 2003, 
har 13 etterkommere og 15 i 2. generasjon. 


I Finland: 
Hanner: 
Kullar Sammanlagt o R 
ar enerationen 
VIHUSAUNA OTTO 2009 0 
2 FI UCH MISKA 2009 3 16 0 16 
FI BCH GRANITSAN 
3 OBRAZTONIT 2010 2 13 0 0 
Tisper: 
Kullar Sammanlagt o ; 
ar enerationen 
VIHUSAUNA KSENJA 2008 24 
2 LADA 2010 3 15 0 11 
3 METSAKUTSU CHIPA 2010 3 14 0 0 
FI UCH SILTAMIEHEN 
4 SALLI 2010 2 14 0 16 
5 KIVITASKUN MISKAJA 2007 3 13 0 0 


Hanner og tisper brukt i avl 


Kull reg.år Norge. Sverige. Finland. 
Hanner-Tisper | Hanner-Tisper | Hanner-Tisper 
2008 - 0-0 9-9 
2009 - 2-2 6-6 
2010 - 1-1 4-5 
2011 - 1-1 3-4 
2012 - 1-1 7-9 
2013 - 2-2 5-8 
2014 - 3-3 5-5 
2015 - 1-1 6-7 
2016 - 3-4 6-8 
2017 - 1-1 7-8 

Innhenting av avlsmateriale fra andre land 

I henhold til tilgjengelig informasjon, så er alle REL i Norge importert fra Sverige og Finland. 
Det er ingen registrerte norske kull i perioden 2008-2017. I Sverige blir det hovedsaklig 
hentet inn REL fra Finland og Tyskland, med noen få individer fra Russland/ Polen og 
Estland. I Finland er majoriteten av hundene som hentes inn fra Estland, og det blir registrert 
rundt 130-170 hunder per år i de tre baltiske landene. De restrerende importer til Finland er 
hovedsaklig fra Russland. Det blir ikke innhentet avlsdyr i utlandet regelmessig, og det blir 
ofte importert grunnet mangel på valper til salgs. Oppdretterne er få og de har ikke mange 
hunder i avl. Svakheten med eventuelle importer er at det er vanskelig å vite hva som ligger 
bak i linjene og om de vil styrke rasen. 


Mål populasjon: 


e Ivareta og forbedre den genetiske variasjon i populasjonen. Mål om å legge til rette 
for import av REL med egnede kvalifikasjoner. 

e Videreføre og utvikle avlshundslistene for hannhunder og tisper, for å motivere 
hunde-eiere til å dokumentere egenskaper på sine hunder. 

e Øke interessen for REL som jakthund. Mål om å få til artikler om REL i norske 
jaktblader, som samtidig må være realistiske og informere vedrørende utfordringer. 


Strategi populasjon: 


e Samarbeid med den Svenske Laikaklubben og den Finske Laikaklubben må 
forbedres med tanke på å importere REL som vil styrke rasens posisjon som 
jakthund. Kontakter i Russland/ Hviterussland/ Baltiske land må opprettes. 

e  Presentere rasen i egnede fora, for å gjøre rasen kjent for sine beste egenskaper. 
Feks vektlegge egenskaper på villsvin, som stadig blir mer aktuelt i Norge, og at 
laikaer er hunder som har utviklet seg i områder med ulv. 

e Norsk Laikaklubb bør igjen delta på arrangement som f.eks Jakt & Fiskedagene på 
Elverum. Dette for å presentere laikarasene for et relevant publikum. 

e Informasjon må framføres i egnede fora, for å få valpekjøperne til å bli mer bevisste 
på hva de kjøper. 

e Langsiktig strategi vil være å satse på tidlig utviklet jakt/ resultat på jaktprøve innen 
hunden er to år, og på den måten få redusert generasjonsintervallet. I henhold til 
avlsundersøkelser i Finland er det svært arvelig med tidlig utviklede jaktegenskaper. 
Søk har og vist seg å ha høy arvelighet. 


Oppdrett og avlsstrategi utover NKK 's grunnregler for avl: 


e Avl etter dokumenterte egenskaper, dvs avlshunder må ha premiering på elg 
(Jaktprøveregler Elghund løshund) eller skogsfugl (Jaktprøveregler for halsende 
fuglehund) i Norden, alternativt premiering på villsvin (Sverige), godkjent 
anleggsprøve på bjørn (Karh1) eller godkjent Svenska Älghundklubbens 
bjørnprotokoll. Hundens evne til søk må fremkomme. 

e Hunden skal være utstilt på offisiell utstilling med minimum Very Good. 

e Hunden skal være HD fri (grad A eller B). 

e Hannhund som er godkjent som avlshund kan brukes på inntil 3 tisper i Norge. Når 
20% av avkommene er jaktpremiert kan den brukes på ytterligere 2 tisper. 


Norske Elghundklubbers Forbund 


RAS for Russisk-Europeisk Laika 


Øvrige hunder som kan godkjennes: 


e  Premiert på jaktprøve utenfor Norden. Om hunden er premiert utenfor Norden må den 
ha dokumentert søk. 


For at en paring skal godkjennes kreves det i tillegg: 


e Samme foreldredyr kan ikke ha kull sammen fra tidligere. 
e Max 5% innavlsgrad på 6 generasjoner. 


Helse 


Generell beskrivelse av helsesituasjonen i rasen 
REL er en primitiv hunderase som generelt er veldig sunn. Arvelige sykdommer forekommer 
i liten grad. 


Forekomst av helseproblemer, sykdommer og/eller defekter 
I perioden 2008-2017 er det ingen REL data i Norge for HD/AD/øyesykdommer. 


Det finnes fortsatt noen problemer med Epilepsi, og dette er nedarvet i fra Leningradlinjene 
av REL. En av disse hundene er importen FIN14971/97 RKF0000006 Inta (Baykal — Inga). 


Det skal ikke drives avl på linjene med påvist Epilepsi. 
Det er påvist få øyesykdommer/ PRA (Progressiv retinal atrofi) på REL. 


REL HD Status i Sverige: 


Diagnos 2009 2010 2012 2014 2015 2016 

HD grad A 5 (714%) 3 (75,0%) 3 (60,0%) 2 (33,3%) 1 (100,0 %) 

HD grad B 1 (250%) 1 (200%) 2 (33,3 %) 1 (50,0 %) 
HD grad C 1 (14,3 %) 1 (20,0 %) 1 (16,7 %) 1 (50,0 %) 
HD grad D 1 (14,3 %) 1 (16,7 %) 

HD grad E 

Totalt antal undersökta 7 4 5 6 1 2 
Snittålder för undersökning (månader) 20 23 22 15 12 19 

Antal födda 14 8 5 14 6 20 

Diagnos 


AD ua (0) 


AD grad 1 


AD grad 2 


AD grad 3 


Totalt antal undersökta 


Snittålder för undersökning (månader) 


Antal födda 


REL Øyelysing i Sverige: 


Diagnos 
UA 
Diagnos 


Totalt antal undersökta 1 


Antal födda 


5 


REL HD Status i Finland: 


ter [oamnet] ae Je fe fe 


2008 
2009 
2010 
2011 
2012 
2013 
2014 
2015 
2016 
2017 
Total 


5% 
15% 
15% 
10% 

6% 
11% 

8% 

2% 

2% 

0% 

7% 


100% 
20% 
67% 

0% 
33% 
20% 
50% 

0% 

100% 


41% 


2009 


Nx 


20 

(100,0 %) 


2012 
(100,0 %) 1 (100,0 %) 


0% 
80% 
33% 
50% 

0% 
60% 

0% 

100% 

0% 


41% 


2010 


4 


23 


2012 
(100,0%) 5 (100,0 %) 
5 
21 
5 
2015 


0% 
0% 
0% 
50% 
33% 
20% 
0% 
0% 
0% 


11% 


0% 
0% 
0% 
0% 
0% 
0% 
50% 
0% 
0% 


4% 


2015 


2014 
6 (100,0%) 1 
6 1 
15 12 
14 6 


0% 
0% 
0% 
0% 


33% 


0% 
0% 
0% 
0% 


4% 

2016 


(100,0%) 2 


(100,0 %) 

REL AD Status i Finland: 


ver [omme] 0 fr 


2008 3% 100% 0% 0% 0% 
2009 12% 75% 25% 0% 0% 
2010 5% 100% 0% 0% 0% 
2011 5% 100% 0% 0% 0% 
2012 6% 100% 0% 0% 0% 
2013 6% 100% 0% 0% 0% 
2014 8% 100% 0% 0% 0% 
2015 2% 100% 0% 0% 0% 
2016 2% 100% 0% 0% 0% 
2017 0% 

Total 5% 94% 6% 0% 0% 


REL Øyelysing i Finland: 


2008 1 3% 1 100% 
2009 34 1 3% 1 100% 
2010 39 4 10% 4 100% 
2011 20 0 0% 0 
2012 48 1 2% 1 100% 
2013 47 3 6% 3 100% 
2014 25 0 0% 0 
2015 40 0 0% 0 
2016 45 0 0% 0 
2017 26 0 0% 0 


Forekomst av reproduksjonsproblemer 
Det er ingen kjente reproduksjonsproblemer i rasen. 


Prioritering 
Øke samarbeidet mellom de nordiske land når det gjelder å opplyse om eventuelle 
sykdomstilfeller i rasen. 


Mål helse: 


e Opprettholde eller bedre andelen av hunder fri for HD. 
e Opprettholde eller bedre andelen av hunder fri for AD. 
e Øke andel av hunder som undersøkes for HD/ AD og øyelysing. 

Strategi helse: 


e Benytte tilgjengelige medier for å informere vedrørende HD/AD. Tilgjengelige medier 
er f.eks medlemsbladene «Elghunden» og «Jaktlaika». 

e Avlsråd/ avlsutvalg bør ta kontakt med tilsvarende råd/ utvalg i andre nordiske land 
for å utveklse informasjon. Dette er spesielt vikting med en så liten populasjon. 

e  Revidere og følge opp avlsstrategi, vurdere behov for å innhente sykdomsdata i form 
av en spørreundersøkelse i RAS perioden. 


Bruksegenskaper 


Laikaer er løshunder som selvstendig skal søke opp viltet, det er derfor kun løshundprøver 
som legges til grunn for godkjenning av paring. Det er viktig at avl skjer på individer med 
dokumenterbare resultater. For mange er rovviltinteressen en vesentlig årsak til valg av 
rasen. I avlssammenheng er dette en utfordring å kunne ivareta, så lenge det ikke finnes 
prøveformer som kan dokumentere dette i Norge. Laikaene blir brukt til storvilt som elg, 
bjørn, villsvin, gaupe og jerv, men og til mindre vilt som grevling, mår, mink och skogsfugl. 
Normalt sett har laikaen et bra samarbeide med eier. For å aktivt kunne holde en voksen 
bjørn eller et villsvin kreves det mye av hunden når det gjelder mot, utholdenhet, raske 
reaksjoner og mentale egenskaper. Slike egenskaper er verdifulle, og det må vektlegges å 
holde de ved like i framtiden. Laikaklubbene må bidra til å informere om dette, slik at 
laikaene holdes rasetypiske. 


Jaktprøver 


Resultat fra løshundprøver gjengitt nedenfor er antall premieringer i perioden 2008-2017, der 
samme hund kan ha flere premieringer, og premiert hund kan være født før 2008. 


Elg 


En jaktprøve på elg vil få bedømt søk, evne til å finne elg, evne til å stille elg, losarbeid, 
påhengelighet, lostid, losmål, lydighet og samarbeid. 


Jaktprøver Elg, Norge Sverige Finland 
REL 1.pr/2.pr/3.pr 1.pr/2.pr/3.pr 1.pr/2.pr/3.pr 
2008 0/0/0 0/2/0 1/0/0 
2009 0/0/0 0/0/0 5/0/0 
2010 1/0/0 0/0/0 1/1/1 
2011 0/0/0 0/0/0 1/0/1 
2012 0/0/0 1/1/0 2/1/0 
2013 0/0/0 1/1/0 4/1/0 
2014 0/0/0 1/0/0 5/2/2 
2015 0/0/0 1/0/0 5/1/0 
2016 0/0/0 1/1/0 4/0/0 
2017 0/0/0 0/0/0 3/0/0 

Halsende fuglehund 


Prøven bedømmer treskjeller egenskapene, søk, losarbeid og forfølgelse og evne til å finne 
igjen støkt skogsfugl. 


Jaktprøver Norge Sverige Finland 
Pen 1.pr/2.pr/3.pr 1.pr/2.pr/3.pr 1.pr/2.pr/3.pr 
2008 0/0/0 0/0/0 0/0/3 
2009 0/0/0 0/0/0 0/0/0 
2010 0/0/0 0/0/0 0/0/0 
2011 0/0/0 0/0/0 0/0/4 
2012 0/0/0 0/0/0 0/2/0 
2013 0/0/0 0/0/0 2/2/1 
2014 0/0/0 0/0/0 0/1/0 
2015 0/0/0 0/0/0 0/0/1 
2016 0/0/0 0/0/0 1/0/4 
2017 0/0/0 0/0/0 0/2/3 


Ingen resultat funnet for REL i Norge/ Sverige. For info: Sverige 2016- VSL 2.premie, Norge 
2009- VSL 2.premie. 


Villsvin 


Løshundprøve på villsvin bedømmer de samme momentene som på elg, men er i tillegg 
bedre for å vurdere mentale egenskaper som mot, skarphet og nerver. Svenska 
Älghundklubben arrangerer jaktprøver. Det er og mulig å gå kombiprøve elg/ villsvin, der 
man får dømt etter hva hunden tar ut. Den 1. januar 2012 ble det innført i Sverige at hunder 
kan bli Jaktchampion på villsvin. VKM- Vitenskapskommiteen for mat og miljø anslår i 2018 
at bestanden av villsvin i Norge er ca 1000 individer. De angir og at villsvinbestanden har et 
potensiale til å doble seg for hvert tredje år. Statistisk sentralbyrå oppgir at i jaktsesongen 
2016/2017 ble det dokumentert skutt 150 villsvin i Norge. Med en økende villsvinbestand 
antas det en økende interesse for laikarasene, lik utviklingen har vært i Sverige. 


Jaktprøver Norge Sverige Finland 
Villsvin, REL 1.pr/2.pr/3.pr 1.pr/2.pr/3.pr 1.pr/2.pr/3.pr 
2008 N/A 0/0/0 N/A 
2009 N/A 1/0/1 N/A 
2010 N/A 0/0/0 N/A 
2011 N/A 0/0/0 N/A 
2012 N/A 0/0/0 N/A 
2013 N/A 1/0/2 N/A 
2014 N/A 1/0/0 N/A 
2015 N/A 0/0/1 N/A 
2016 N/A 0/0/0 N/A 
2017 N/A 0/0/1 N/A 
Bjørn 


Det finnes ikke jaktprøve på bjørn i Norge. I Sverige kan samtlige hunderaser melde seg på 
offisiell jaktprøve på frittlevende bjørn. Resultatet fra 2016 er 4 jaktprøver der det ble bedømt 
2x 1.premie og 2x 2.premie. Hundene involvert var to Plotthunder, en Finsk Støver og en 

Jåmthund. Resultatet fra 2017 er 6 jaktprøver der det ble bedømt 5x 1.premie og 1x 
3.premie. Premierte hunder var Plotthund, Jåmthund, Gråhund, Smålandsstövare og Finsk 
Støver. 


Det som skiller denne jaktprøven fra andre er at den bedømmes i ettertid, og prøven utføres 
helt uten dommer i skogen. Mer info om denne jaktprøven er tilgjengelig på: 


http://plotthund.se/loshundsprov-bjorn og http://laikaklubben.se/klubbinfo/blanketter 


Svenska Kennelklubbens Jakthundskommitté (SKK/JhK) har besluttet at jaktprøven på 
frittlevende bjørn er inne i en prøveperiode fra 1. Juli 2017 til 30. Juni 2020. Den Svenska 
Älghundklubben har levert inn en forespørsel til SKK/JhK, der de ønsker at den Svenska 
Älghundklubbens raser ikke tillates å starte på disse prøvene. JhK har konstatert at 
regelverket er fastsatt i prøvetidens tre år, og at ingen regler vil endres i denne perioden. 


I Sverige er det og slik at hunder som loser bjørn under elgprøver får bjørnearbeidet 
dokumentert av dommeren. Mer info tilgjengelig her: http://laikaklubben.se/jakt/bjorn og 
http://laikaklubben.se/avel/rovdjurshundar-i-avel 


I Finland har det siden 1998 vært arrangert jaktprøver på bjørn. Mer info finnes på den 
Finska Spetsklubben sin hjemmeside, og ved henvendelse til FKK. 


Jaktprøver Norge Sverige Finland 

Bjørn, REL 1.pr/2.pr/3.pr 1.pr/2.pr/3.pr 1.pr/2.pr/3.pr 
2008 N/A N/A 0/0/0 
2009 N/A N/A 0/0/0 
2010 N/A N/A 0/0/0 
2011 N/A N/A 0/0/0 
2012 N/A N/A 0/0/0 
2013 N/A N/A 0/0/0 
2014 N/A N/A 0/0/0 
2015 N/A N/A 0/0/0 
2016 N/A 0/0/0 0/0/0 
2017 N/A 0/0/0 0/0/0 

Bruksprøver 


NJFF tilbyr test av hund på levende bjørn i Namsskogan og på Flå. Testtilbudet er etablert 
for å gi hundeeier ei vurdering av de mentale egenskapene til hunden som er av betydning i 
forbindelse med jakt på bjørn. Modenhet og mental utvikling hos hunder er individuelt 
forskjellig. Med mer tid og trening kan hunden utvikles videre for å være rustet til de 
oppgaver og utfordringer den vil møte som ferdig utviklet jakthund på bjørn, selv om 
resultatene av testen kanskje ikke ble som forventet. Testen er laget for jakthunder som 
tenkes brukt på bjørn og hundene blir bedømt deretter. For testing av hund på bjørn i hegn, 
så vil jakthundene bli prioritert og NJFF anbefaler at hundene er over 18 måneder. Antallet 
hunder som får «bestått» varierer hvert år, men så langt har gjennomsnittet ligget på ca 10 % 
med «bestått» av alle hunder som testes. Det blir foretatt en bedømming av: Hundens 
reaksjon ved kontakt- Hundens selvstendighet- Hundens losføring- Hundens skarphet og mot 
ved bjørnekontakt- Innkalling. 

Det er to Svenska Bjørnehegn der det drives tilsvarende bruksprøver på bjørn- i Junsele og 
Almunge. Den Svenska Kennelklubbens Jakthundskommitté (SKK/JhK) jobber med å få 
innført et offisielt reglement for bruksprøven, og at hunder kan få dokumentert resultat i SKK 
sitt register. 


Ingen REL har så langt blitt registrert med bestått test for bjørn i hegn i Norge. Resultat fra 
andre laikaraser: 2013- 2x Østsibirske Laikaer godkjent. 2014- 1x Østsibirsk Laika godkjent. 
2015- 3x Østsibirske Laikaer godkjent. 2016- 1x Østsibirsk Laika godkjent. 2017- 5x 
Østsibirske Laikaer godkjent. 


Den Svenska Älghundklubben har protokoll for ”Dokumentation av björnkontakt”. En godkjent 
protokoll kan brukes som dokumentasjon for avlshunder- avhengig av hva gjeldende regler 
er for avlsrådene. Protokollen gjelder kun for bjørn. Det er strenge regler for dokumentasjon. 
For å få protokollen godkjent så må hunden vært alene om bjørnearbeidet, hatt stålos i minst 
60 minutter, eller stålos i minst 30 minutter med påfølgende forfølgelse i minst 3 kilometer 
eller 1 time. Arbeid på bjørneunge eller bjørn som har gått opp i tre regnes ikke. 


Mentaltester 


Regulær mentaltest av hund- tatt fram for brukshunder- kan man få utført på Jakt- og 
Fiskesenteret i Flå eller ved å kontakte brukshundklubber. Testen gir et svært godt bilde av 
hundens mentale egenskaper som tilgjengelighet, jaktkamplyst, sosial kamplyst, 
temperament, skarphet, forsvarslyst, nervekonstitusjon, hardhet, mot, skuddfasthet, 
konsentrasjon og avreagering. Denne testformen benyttes på hunder av alle raser både i 
Norge og Sverige. Det er ikke kjent at mentaltester har blitt utført på REL. 


Mentalitet og bruksegenskaper i forhold til rasestandarden 


Laikaen skal ha et bredt jaktlig spekter. I Norge er det kun på løshundprøve for elg og 
skogsfugl som er aktuelt for å måle disse egenskapene. For å kunne opprettholde og 
videreføre en allsidig rase med et bredt jaktlig spekter kunne det vært ønskelig med en 
prøveform der en kan teste yngre hunder på flere arter for å få et bilde av jaktegenskaper/ 
anlegg for tidlig jakt. 


Det arbeides for å få godkjent rovviltsprotokoll i Norge. 


Målet er å opprettholde laikaenes unike egenskaper, dvs å beholde- og i enda større grad 
øke- mot, skarphet, jaktlyst og evnen til samarbeid. Likeså opprettholde fokus på raske 
reaksjoner og evne til å jobbe tett på farlig vilt. Jaktprøver på villsvin og bjørn er de beste 
indikatorene på disse egenskapene. Sammen med rovviltsprotokoller og bruksprøver på 
bjørn. Interesse for rovvilt skal være rasetypisk. Det har vært en økning av de store 
rovdyrene, samt villsvin, og det antas en økt interesse for en rasetypisk laika, som kan 
utfordre og effektivt jakte på slikt vilt. Behovet av en rasetypisk laika oppleves som større per 
idag enn tidligere. I Baltikum og Hviterussland benyttes REL i all hovedsak for villsvinjakt, 
mens i Russland er den brukt mer allsidig. 


God kontakt/ samarbeide med fører, og effektive søk med høyt tempo, er viktige egenskaper 
som må fortsatt vektlegges. 


Det er og ønskelig med mer informasjon fra laikaeiere vedrørende laikaenes oppførsel i 
områder med ulv. Det er usikkert hvor mye av de opprinnelige egenskapene til laikarasene er 

bevart, vedrørende å jakte i skogsområder der det er risiko for å treffe på ulv. Svenske 
ulveforskere har gjort en analyse av nærmere 150 tilfeller av ulveangrep på jakthunder, og 
finner at hunden i 11-14% av tilfellene søker hunden opp ulven i forkant av angrepet. Det er 
tilsvarende andel der ulven søker opp hunden i forkant av angrepet. Forløpet lot seg ikke 
kartlegge i 75% av tilfellene. Det er ikke forenlig med laikarasenes eganskaper å aktivt søke 
opp en ulv. 


Det er noe som krever mer informasjon i nåværende RAS periode. I løpet av årene 1995- 
2017 ble 113 hunder registrert som drept eller antatt drept av ulv i Norge. Det store flertallet 
av disse (107 hunder) ble drept innenfor ulvesonen og! eller innenfor norske ulverevir. Det 
synes å være revirmarkerende ulver som står for de fleste skadene på hunder. 


Forskerne finner likevel ikke noen klar sammenheng mellom antall ulver eller ulverevir i 
Norge, og antall hunder som blir drept av ulv per år. Mange ulverevir har ikke hatt tap av 
hunder overhodet. Det er per i dag ingen kjente tilfeller av renrasede laikaer blant hunder 
drept av ulv i Norge. Derimot er det endel kjente tilfeller av kontakt mellom laika og ulv, der 
det har blitt skader på hund. Dette er en relevant problemstilling i henhold til laikarasene, i og 
med at de er i all hovedsak brukt til løshundjakt. Miljødirektoratet har dokumentert følgende 
mht REL i Norge: 24.11.2007 Jakthund, Hannhund, Voksen. Skadeårsak: Ulv. Skadd og ikke 
avlivet. Dokumentert. Russisk-Europeisk Laika. Hedmark (N). 


I Sverige har Svenskjakt.se ført statistikk fra august 2007 fram til dags dato. 
https://svenskjakt.se/start/nyhet/vargdodade-hundar/, og det har vært ett tilfelle i Sverige der 
en laika har blitt tatt av ulv. Tilfellet var en Østsibirsk Laika, som den 19. november 2011 ble 
tatt av ulv i nærheten av Dalby, nord i Vårmland. Det ble og registrert at en annen laika var i 
nærkontakt med ulv ved dette tilfellet. 


Mål Jaktprøver/ Bruksprøver/ Mentaltester 

e Jaktegenskapene/ resultat på jaktprøver/ bruksprøver må bedres. Mål om økt andel 
hunder startet på jaktprøve, og da med fokus på hunder som presterer i ung alder, 
slik at prøvene har god verdi med hensyn til avl. Jaktprøver og bruksprøver er en 
”objektiv" bedømming som gjør det enklere å vurdere avlshunder. Målet er å øke 
antall jaktmeriterte REL i Norge, og på den måten skape en avlsbase. 

e  Dokumentere allsidigheten innen rasen- det er ønskelig med mer dokumentasjon av 
prestasjoner på storvilt/ rovdyr! villsvin/ skogsfugl. Mål om mer bevisste eiere 
vedrørende verdien av å utføre prøver på flere vilt. 

e Opprettholde og videreutvikle rasetypisk søk. Fokus på effektivt søk, med god kontakt 
og høyt tempo. Laikaenes søk vil vanligvis oppfattes som endel trangere enn hva 
som er normalt blant elghundraser. Det er ikke ønskelig med hunder som mister 
kontakt med fører, og som i økende grad krever bruk av peilere for å lokaliseres. 


Strategi Jaktprøver/ Bruksprøver/ Mentaltester 

e  Analysere hvorfor det er så få laikaer på jaktprøver. Greie ut årsaker, og se på hvilke 
muligheter som er tilstede for å utbedre situasjonen. Dette er mulig f.eks ved å sende 
ut en spørreundersøkelse sammen med en utgave av «Jaktlaika». Undersøkelsen 
bør ha momenter vedrørende opplevelse av søk, søke opp vilt, hvordan losarbeidet/ 
forfølgelse oppleves, hvor ofte det jaktes, kondisjonstrening etc. En slik undersøkelse 
vil øke forståelsen av årsaker, og gi et bredere inntrykk av tilstanden innen 
laikarasene. 

e Jobbe videre for å få mulighet til å dokumentere rovviltarbeid også i Norge. Få 
godkjenning for «Laikarasene Egenerklæring Godkjenning Rowviltkontakt» eller 
lignende protokoll. 

e Jobbe videre med å få godkjent en allsidighetsprøve for bedømming av unge hunder. 

e Norsk Laikaklubb bør være mer aktive når det gjelder arrangement. Eksempelvis 
klubbturer til villsvinhegn/ klubbavtaler med tilbydere av relevant trening/ jakt/ utstyr. 
Norsk Laikaklubb bør legge til rette for å øke interessen til å stille på jaktprøve og 
utstilling. Dette ved å gi ut relevant info i tilgjengelige medier vedrørende oppdaterte 
tips og råd for å gjennomføre jaktprøver og utstillinger mht laikarasene. Deltagelse 
må «ufarliggjøres» og en vei kan være å få flere til å stille på samme arrangement. 


Atferd og mentalitet 


Atferd 

Rasen skal være aktiv og avbalansert, med godt utviklet luktesans og god evne til å finne vilt. 
Godt framtredende jaktlyst. Selvstendig når den jakter, men skal holde god kontakt/ 
samarbeide med fører. Laikaene er urhunder/ primitive raser, og de skal beholde sine 
særegenheter og egenskaper. Noen av de mest typiske er beveglighet/ smidighet og raske 
reaksjoner. De er ofte noe reserverte mot ukjente, trofaste mot sine egne og har ofte en vilje 
for å vokte eget revir. 


Evaluering av atferd 

Laikaene er lettlærte, og de utvikler ofte sin egen strategi for jakt. Det er vanlig at de tester ut 
motstand i viltet for å finne ut hvordan de skal gå fram. Dette blir ofte sett på som å utfordre 
viltet. 


Aggressivitet mot mennesker er ikke akseptabelt, det er som regel et tegn på svakhet og ikke 
forenlig med rasens ideal. Skye unnvikende individer er heller ikke forenlig med rasens ideal. 


Atferd i forhold til rasestandard 

Aggressivitet mot folk er veldig uvanlig, og ikke noe problem innen rasene per i dag. 
Laikaene oppleves som familiekjære hunder, og det skal være en stor forskjell på hvordan 
hundene oppleves i hjemmet, og endret karakter på jakt etter villsvin og rovdyr. 


Mål Atferd 
e Ivareta stødige og avbalanserte laikaer som fungerer godt i hverdagen. 
e Bevare rasens gode mentalitet og fokusere på å benytte rasetypiske hunder i avl. 


Strategi Atferd 
e Utarbeidelse av et rasekompendium bør tas opp til vurdering. Dette for å gi et bedre 
bilde av både eksteriør og atferd. Dette og som et hjelpemiddel for de som er i 
avlsråd. 
e Gi ut mer informasjon i egnede fora vedrørende atferd i laikarasene, og hvilke 
fordeler man oppnår med lydighetstrening. 
e Hunder med uakseptabel atferd skal utelukkes fra avl. 

Eksteriør 


Eksteriør 

REL er en middels stor, middels til kraftig bygget, kvadratisk hund,- dvs at kroppslengden fra 
skulderledd til sittebensknuten er lik mankehøyden, men den kan også være en aning lengre. 
Tørre, godt utviklede muskler. kraftig benstamme. Tydelig forskjell på kjønnene. 


Viktige proporsjoner: Hannhunder nesten kvadratisk 100/100-103, tisper en aning lengre, 
100/100-105. Mankehøyden 1-2 cm mer enn høyden over krysset hos hannhunder, lik hos 
tisper eller 1 cm mer. Snutelengden er litt mindre enn halve hodets lengde. Litt større 
avstand fra bakken til albuen enn fra albuen til manken. Rasen er liten og det er ofte få 
hunder på en og samme utstilling. Dette kan gi utfordringer for dommerne. 


Norge 2008-2017, 24 utstillingsresultat for REL: 
18(75%) Excellent 

3(13%) Very Good 

2(8%) Good 


1(4%) KIP. 


Sverige, 2008-2017, 210 utstillingsresultat for REL: 
144(69%) Excellent 

52(25%) Very Good 

12(6%) Good 


2(0%) KIP 


Finland, 2008-2017, 618 utstillingsresultat for REL: 

Me 52% (12 17% (4 22% (5 0% (0 4% (1 4% (1 23 
9 results) results) results) results) results) results) results 
, 100% 
Champion 7 0% (0 0% (0 0% (0 0% (0 0% (0 17 
class results) results) results) results) results) results) results 
Ve 76% (13 24% (4 0% (0 0% (0 0% (0 0% (0 17 
results) results) results) results) results) results) results 
63% 27% 
se varer 7% (46 0% (2 1% (8 1% (6 618 
Total (389 (165 
results) results) results) results) results) results) results 


Overdrevne eksteriørtrekk 
Rasen har ikke overdrevne eksteriørtrekk. 


Mål eksteriør 
e Ivareta rasepreget. Dommernes premiefastsetting bør være sterkt knyttet opp mot det 
som gagner avl, det vil si følge standard og være fokusert på rasetypiske trekk hos 
individene. 
e Øke deltagelse på utstilling. Beholde den høye premieandelen av Excellent. 


Strategi eksteriør 
e Utarbeidelse av et rasekompendium bør tas opp til vurdering. Dette for å gi et bedre 
bilde av både eksteriør, atferd og særegne kvaliteter. I tillegg vil dette være et 
hjelpemiddel for de som er i avlsråd. 
e Bruke tilgjengelige medier for å informere om utstilling, og hvorfor det er viktig å ha 
funksjonelle eksteriøre kvaliteter. På den måten forhåpentligvis øke interessen for 
utstilling. 


Oppsummering 
REL er en tallmessig liten rase, og det er derfor en prioritet å øke interessen for rasen, og 
legge til rette for å øke populasjonen av rasetypiske og velfungerende hunder. 


Prioritering av viktige kortsiktige og langsiktige mål 


Kortsiktige mål: 
e Øke antall og interesse for REL som rase. Få kvalifiserte REL i avl. 
e Øke fokus på jaktprøver og utstilling. 
e Økt samarbeid med avlsråd i Sverige/ Finland. 
e Etablere avlshundlister. 


Langsiktige mål: 
e Få fram en base av hunder med god jaktlyst og tidlig utvikling. 
e Opprettholde rasens helsestatus. 

RAS for Russisk-Europeisk Laika 


Plan for videre arbeid 


Bedre tilgjengelig informasjon for laikaeiere og potensielle valpekjøpere. 

Økt samarbeid med avlsråd i våre naboland. 

Øke aktiviteten rundt laikarasene. 

Oppfordre alle som har hunder av rasen til å komme med tilbakemeldinger om det er 
noe som ikke fungerer slik de ønsker. 

Arbeide videre med innhenting av data og statistikk for rasen for økt kunnskap om 
status og utvikling/ Årlig RAS evaluering. Ved evalueringen bør følgende punkter 
diskuteres: Hvilke tiltak og strategier skulle vi ifølge RAS ha arbeidet med i det 
foregående året? Har disse tiltakene og strategiene blitt gjennomført? Dersom tiltak 
og strategier ikke har blitt gjennomført — hvorfor ikke? Dersom de har blitt gjennomført 
— har dette bidratt til at vi nå er nærmere å nå målene vi satte i RAS enn det vi var for 
ett år siden? Hvilke oppgaver fra det foregående året må vi arbeide videre med neste 
år? Hvilke nye tiltak og strategier skal vi ifølge RAS arbeide med i året som kommer? 
Har vi en plan for arbeidet som skal gjøres i året som kommer? Hvem har ansvar for 
at det gjennomføres? Har situasjonen i rasen forandret seg siden RAS ble skrevet? 
Dersom situasjonen i rasen har endret seg dramatisk siden RAS ble skrevet — bør det 
gjøres endringer i RAS tidligere enn etter fem år? 


Vedlegg 

